Pikk tänav on üks Paide vanimaid, märgitud selle nimega juba 1683. a Waxelbergi kaardil.
#000001
Praeguse hoone, Pikk 1 ehitusaeg on 18.saj. IV veerand/ 19.saj esimene pool, Pika tänava poolse tiiva lõunapoolne kivist osa ehitati 20.saj. esimesel poolel. Maja all asuvad võlvkeldrid võivad pärineda varasemast, 16.-17.saj. ehitusperioodist.
#000002
Arhitekt J.G.Mühlhauseni projekti järgi teostati 1849.a. põhjalik ümberehitus, selle käigus rajati sammasportikus ja ühendati turuplatsiäärne kaubahoov ja Pika tn äärne elamu.
#000003
Praegu näeme L-kujulise põhiplaaniga kõrge kelpkatusega hoonet, mille Keskväljaku-poolset fassaadi iseloomustavad 6 toskaana orderis puitsammast, mis kannavad etteulatuvat varikatust.
#000004
Hoone juures on säilinud puitsambad ja algsed tugevate paeseinte ja kõrgete võlvidega keldrid. Keldriruume toetab keskel sammaste rida, laes on säilinud kaubaluugid. Rõhtlaudis. Avade Paide tüüpi piirlauad nurgakvaadritega, avade luugid jt. detailid on asendatud originaalide eeskujul.
#000005
Varasemad kirjalikud teated hoonest sellel L- kujulisel krundil pärinevad 1775. aastast. Turu ääres asuv elamu koos töökoja ja kauplusega kuulus vasemeistrile ja sepale Michael Brannsteinile. 1802.a. oli maja omanikuks sadulsepp Joh. Andreas Kraft. Hiljem kuulus hoone Paide linnaaednikule. 1845.a. ostis maja Paide kohtunik ja kaupmees W.Hoffmann. XIX saj. lõpus kuulus maja O.Nigolsile.
#000006
Seltsi esimeseks asukohaks oli maja Pikk tn.1, hiljem koliti A.Treufeldi majja Lai tn. 5. 1908.a. muudeti seltsi põhikirja ja võeti uueks nimeks Paide eesti Selts „Ühendus“.
#000008
1911.a. asutati Kaubatarvitajate Ühisus „Iva“, kelle laia valikuga kauplus selles hoones asus. Nõukogude ajal oli siin majatarvete ja mööblikauplus, Pika tn tiivas oli kalakauplus. Ühisuse õigusjärglasena tegutses nõukogude ajal Paide Tarbijate Kooperatiiv ja pärast seda Järva Tarbijate Ühistu.
#000009
Hoone oli kuni 2023. aastani järjepidevalt Järva Tarbijate Ühistu kasutuses, alates 2023. a jaanuarist on hoonel uues omanik.
#000010
Selle krundi ja hoonega on seotud järgmised nimed:
#000011
1785 von Baranoff, kivist maja ehitamine (praegune raekoda)
#000014
Kaupmees ja raeliige Otto Nigols
#000016
1913 linnaamet ja dr. Brohmann
#000017
Täna Paide ajaloos:Täna sündmused puuduvad
#000024